SALUDSOD DAGITI AGTUTUBO
Kasano a Maaddaanak iti Interes nga Agehersisio?
Kuna ti Biblia: ‘
Ti panagsanay iti bagi ket makagunggona.’ (1 Timoteo 4:8) Adu nga agtutubo ti mangibaga a “Masapul nga agehersisioak.” Ngem masadutda met a mangaramid iti dayta.
“Idi haiskulak, nagadu nga estudiante ti saan a nakapasa iti P.E. idinto ta kas kalaka dayta iti pannangan!”—Richard, 21.
“Kuna ti dadduma nga apay koma nga agtaraytarayka pay laeng iti kainitan agingga nga agling-et ken mabannogka idinto ta mabalinmo met ti agay-ayam iti video game a kasla ar-aramidemon dayta.”—Ruth, 22.
No kasta ti marikriknam, kitaem ti tallo a pagsayaatanna no regular nga agehersisioka.
1. Pumigsa ti resistensiam. “
Sangkaibaga ni tatangko nga agsakitak no diak agehersisio,” kuna ti 19 anyos a ni Rachel.
2. Mangiruar ti utekmo kadagiti kemikal a mangparelaks kenka. “
No nagadu ti pampanunotek, kumalma ti riknak no agtarayak,” kuna ni Emily nga agtawen iti 16. “
Lumag-an ngamin ti riknak ken mabang-aranak.”
3. Rumagsakka. “
Kaykayatko no addaak iti ruar,” kuna ni Ruth, “
isu a karaman iti ehersisiok ti panaglangoy, panagbisikleta, hiking, ken snowboarding.”
Tapno Agballigika: Mangyeskediulka iti uray 20 la a minuto iti mamitlo iti kada lawas para iti makapaganaygay a pisikal nga aktibidad a magusgustuam.
Laglagipem: Nupay adda met epektona ti natawidmo a kasasaad ti salun-at, masansan nga agpannuray ti salun-atmo iti piliem nga estilo ti panagbiag. Isu a no ibagam a masapul nga agehersisioka, makaammoka no aramidem dayta wenno saan!
Ammuem ti Ad-adu Pay
AGRIINGKAYO!
Tapno Nasalsalun-atka—Kanayon nga Agwatwatka
Makagunggona ti panagehersisio iti amin a tattao aniaman ti edadda ken din kasapulan a mapanka pay iti gym tapno maaramidam dayta.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn